22.12.2009 Jurnalul Oficial al Uniunii Europene L 339/41 DECIZIA COMISIEI din 17 decembrie 2009 de modificare a apendicelui la anexa VI la Actul de aderare a Bulgariei și a României în ceea ce priveşte anumite unități de prelucrare a laptelui din Bulgaria [notificată cu numărul C(2009) 10048] (Text cu relevanță pentru SEE) (2009/994/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Actul de aderare a Bulgariei și a României, în special anexa VI capitolul 4 secțiunea B litera (f primul paragraf, întrucât: (1) Bulgariei i s-au acordat perioade de tranziție prin Actul de aderare a Bulgariei și a României pentru a le permite anumitor unități de prelucrare a laptelui să se conformeze  cerințelor  Regulamentului (CE)  nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (). Bulgaria a oferit garanții conform cărora 39 de unități de prelucrare a laptelui și-au încheiat procesul de moder- nizare și respectă în prezent pe deplin cerințele legislației Uniunii. Dintre aceste unități, 27 pot primi și prelucra fără separare lapte brut care respectă și lapte brut care nu respectă cerințele respective. Aceste unități ar trebui să fie incluse în lista din capitolul I al apendicelui la anexa VI. Una dintre aceste unităţi de prelucrare a laptelui poate primi şi prelucra fără separare lapte brut care respectă şi lapte brut care nu respectă cerințele respective şi este, prin urmare, inclusă în lista din capitolul I al apendicelui la anexa VI. La momentul actual, unitatea de prelucrare a laptelui în cauză prelucrează doar lapte brut şi ar trebui, prin urmare, eliminată din lista menționată. Una dintre aceste unităţi de prelucrare a laptelui poate primi şi prelucra pe linii de producţie separate lapte brut () JO L 139, 30.4.2004, p. 55. care respectă și lapte brut care nu respectă cerinţele respective şși este, prin urmare, inclusă în lista din capitolul II al apendicelui la anexa VI. La momentul actual, unitatea de prelucrare a laptelui în cauză prelu- crează doar lapte brut și, prin urmare, ar trebui eliminată din lista menționată. Prin urmare, apendicele la anexa VI la Actul de aderare a Bulgariei și a României ar trebui modificat în consecință. Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Apendicele la anexa VI la Actul de aderare a Bulgariei şi a României se modifică în conformitate cu anexa la prezenta decizie. Articolul 2 Prezenta decizie se adresează statelor membre. Adoptată la Bruxelles, 17 decembrie 2009. Pentru Comisie Androulla VASSILIOU Membru al Comisiei